שאלה: ככל מיני שאלות באמונה: בע"ה הי! אם הייתם מכירים אותי מן הסתם בחיים לא הייתם מצפים שאני אשאל שאלה כזו אבל כל הזמן עולות לי שאלות באמונה ואני לא מצליחה למצוא תשובות. אני מפחדת לצאת מהדת ויש לי רגעים שאני באמת רוצה להאמין באלוקים אבל אני מרגישה שמבחינה שכלית אין לי תשבות לשום דבר ולפעמים אני מתפללת ולא מבינה למי ומרגישה מגוכחת. מי אמר שיש אלוקים?(אני מניחה שיש מישהו שיצר את העולם הזה כי זה נראה לי הגיוני אבל מי אמר שיש לו את התכונות שאנחנו מייחסים לו? מי אמר שהוא מתעניין בנו? מי אמר שהוא רוצה שנעבוד אותו?) גם אם יש אלוקים מי אמר שהתורה שבכתב היא מאלוקים? היא נראית כמו משהו שבני אדם כתבו עם מערכת חוקים שהתאימה ללפני 3000 שנה (וכן אני מכירה את התשובה שאי אפשר לפברק התגלות המונית -מעמד הר סיני- אבל בתנ"ך עצמו מסופר על המלך יאשיהו שמצא את ספר התורה בבית המקדש, מי אמר שלא היה בהיסטוריה איזשהו נוכל שהמציא ספר ושיכנע את כולם שהוא תורת אבותינו הקדומה ששכחנו?) גם אם התורה שבכתב נכונה מי אמר שלח יש סמכות להוסיף עוד מצוות וגזרות? להיפך, נראה שזה עובר על לא תוסיפו ולא תגרעו, ומי אמר שאנחנו צריכים להקשיב לרבנים? (והפסוק ועשית ככל אשר יורוך ו לא תסורו ימין ושמאל וכל אלה מדברים בכלל על שופטים במקרה שלא יודעים מה צריך לעשות אין לזה קשר לרבנים) ולמה יש כ"כ הרבה סתירות ביהדות ו1000 גישות שונות לכל דבר? ואם התורה היא מהשמיים איך זה שיש רבנים שפוסקים ככה ורבנים שפוסקים אחרת? יצא לי די ארוך אז סליחה על כל החפירות ואני ממש אשמח אם תענו לי ברצינות :)
תשובה: לשואלת היקרה נתחיל בחבל שאיננו מכירים אותך-אדם ששואל הוא אדם גדול, הוא לא פשרן, לא חי את חייו כדג מת אלא רוצה לגדול ולהתפתח ולכן על ההיכרות הקצרה בעזרת שאלותיך המצוינות. כמובן על כמות רבה של שאלות ועוד כאלו אני מכין אותך מראש-ישנה תשובה ארוכה  אז בואי נצא לדרך. כפי שכבר פתחתי שאלה היא דבר גדול אדם החוזר בשאלה-הוא היהודי האמתי-אנחנו עולים משאלות לשאלות לשאלות גדולות יותר! אכן את צודקת אמונה היא דבר שאנו נשענים עליו-אמונים עליו! לכן רמב"ם, רבי סעדיה גאון, ריה"ל ועוד רבים השקיעו ולמדו אותנו-לשאול, לחקור, בעזרת מסורתנו ושכלנו! ועכשיו בואי נגע בגוף הדברים נתחיל בחלוקת השאלות- -אמיתת מציאות מעמד הר סיני. -סמכות ח. -מחלוקות. נתחיל עם מעמד הר סיני-תארי לעצמך אותך, שאת נשמעת כבחורה כריזמטית ומשכנעת עומדת לך באמצע הכותל ומתחילה לשכנע את כל סובביך כי ה  מדבר אתך וכי עליהם לקיים 613 מצוות-כולם כמובן היו קופצים על המציאה ומתחילים לקיים קלה כבחמורה, נכון? ונניח גם שהחלטת להמציא סיפור-האם היית בוחרת לומר שמיליונים ראו את אותו הדבר? והרי זה לא יחזיק מים. ישנם חוקים להיסטוריה! לשם השוואה בנצרות-אדם יחיד סיפר שה  דיבר אתו-אחרת זה לא תופס-מי ראה? מי יוכיח? ולכן פשוט מאמינים ל12 השליחים שמעשה שהיה כך היה-אך זה לא ניתן להוכחה. בשונה מהנוצרים אנו לא אומרים שאמונה היא לסמוך על דבר שלא ניתן להוכיח ואז את מאמין גדול אלא הפוך-כפי שאמרנו-אנו נשענים! נסמכים על מקורות מהימנים-וכן, מעמד של מליונים הוא לא דבר שניתן להמצאה. ועוד, כשאנו רואים את דברי הנביאים מתקיימים אחד לאחד(עייני ישעיה, חזון העצמות היבשות של יחזקאל וכן הלאה-עם שיצא מארצו התפזר וחזר והתלכד-זה לחלוטין נגד חוקי ההיסטוריה האנושית-האוכלוסייה במצרים היא לא האוכלוסייה הקדמונית שלה, כך גם היוונים של היום הם לא היוונים של פעם וכן הלאה.) לפי האומרים כי ניתן לפברק מעמד של מליונים-גם הכחשת השואה היא דבר ריאלי-אך מה לעשות שאיש לא באמת חושב שהיא המצאת היהודים. כך שאם נביט מבחינה היסטורית-התנ"ך הוא מקור. מבחינה סוציאלית-אף אחד בריא בנפשו לא יקבל על עצמו מערכת שלימה של מצוות מבלי להיות מאושש. מבחינה ארכאולוגית-מעניין לראות למשל כי ארכיאולוג בעל שם כ"אדם זרטל" מצא מזבח מתקופת יהושע שמוכיח על מעמד הברכות והקללות, וכמו כן מצא מטבעות מצריות בהר עיבל דבר שגרם לו ל"משבר בכפירה" עד שפשוט בספרו שינה את כל מה שקשור למעמד הברכות והקללות (אליו התכחש בהתחלה) ואת שאר הספר השאיר כפי שהוא(-דבר שיוצא מעט מוזר) כך שמעמד הר סיני שהוא נשמת אפינו הוא דבר שאכן היה ולא ניתן לערעור. את צודקת אכן הגיוני שיש בורא לעולם-אבל דווקא את זה קשה להוכיח-כי לא היית שם. אנחנו מדברים על מעמד שהיה כשאנו כבר קיימים!!! וזה הבדל עצום-ראי, לדוגמא לא ניתן להכחיש את הימצאותו של הסוס הטרויאני-כיוון שאנשי טרויה כבר היו קיימים. לעומת הקיסרות היפנית שטוענת שהיא נולדה מהשמש-לא ניתנת לשום הוכחה-כי הם לא היו שם. נחזור לעניינו-לאחר שהבנו שאכן היה מעמד(בצורה שכלית!) אנו מבינים כי גם הקב"ה שברא את העולם מעוניין להיטיב, לכן נתן את התורה, ואכן אכפת לו מברואיו!! והוא נותן לכל כוחות ומשמעות יום יום. כתבת שישנן סתירות בתורה-אכן את צודקת!! אין דבר שמוכיח את העובדה שזו תורה אלוקית יותר מכך-שכן אם זה היה אדם תסמכי עליי שהיו דואגים לעשות הגהות פעם פעמיים ושלוש-במקרה הזה הסתירות הן גלויות. הן לא רחוקות אחת מהשנייה! והן מוכיחות שהתורה אלוקית-שהרי כל העולם מורכב! משמים וארץ מימין ושמאל וכד  וכד. התורה היא לא סתם ספר היסטוריה-היא באה לספר לי משמעות! מהות. היא אלוקית. לאחר שהוכחנו את כל הנ"ל אני שואל אותך- אמירה כמו "עין תחת עין"-נשמעת לך הגיונית? האם נשמע לך הגיוני שצריך לרצוח עם שלם(עמלק?) התורה מחייבת את ההצטרפות של התורה שבע"פ- כדי שנבין לאורך כל הדורות מה אומרת התורה שבכתב וכך הן משלימות זו את זו! חשבי אם היינו מביאים משהו מתקופתם הוא היה מבין מי זה הרב הספרדי ומי זה הרב האשכנזי? הרי זה לא באוצר המילים שלו-המושגים משתנים-אך המהות נשארת. מי שמלמד את התורה הם ח אלו שבקיאים ויודעים את התורה על בורייה, אלו שמבינים במורכבות החיים במכירים כל תו בתורה-"ככל אשר יורוך" מדובר על תלמידי החכמים שקיבלו דור אחר דור מרבותיהם-תמיד אנו נשענים על מקור! אין דבר כזה להמציא "דבר מהבטן". חכמים שמבינים בכל רבדי התורה יכולים לומר לך מה הגדר של חשמל? האם מותר לטוס-דברים שלא קיימים-ההלכה הולכת-ישנם עקרונות הלכתיים, גבולות ברורים-ונתיבים אותם ח מכירים ולכן להם ניתנת הסמכות. עכשיו ישנם מחלוקות!! או אכן זה הדבר היפה ביותר(לטעמי) ביהדות. מחלוקת מוכיחה לנו שהמציאות שלנו מורכבת. קחי למשל מכונית את רואה צד אחד שלה-אבל יש גם צד שני! למעשה יש שני צדדים-לדבר אחד! ח מראים לא פעם הסתכלות "רב מימדית" יש צד כזה ויש צד כזה. אנו שואפים לאחד את ההלכה-כדי שהעם יהיה מאוחד וכשתהיה סנהדרין זה גם מה שיהיה! אבל כמובן שכל עוד נשענים על עקרונות הלכתיים-אפשר שיהיו מחלוקות. כמובן, כדי שלא נבוא לידי טעות כי ישנם קישורים רבים בין נושאים שונים בהלכה אז אנו "עושים לנו רב" שיהיה כצינור שלא נחיה בסתירות. לגבי שאלתך על להוסיף ולגרוע? שוב, ניתנה סמכות לחכמים לשים סייג לתורה, כדי שלא נבוא למכשלה ח בכל דור יכולים לראות האם התורה ובעצם בעם ולבסוף אני יכולים להיפגע, ליפול לטעות-ולכן הם שמים סייג הסייג הוא לנו, שלנו יהיו חיים גדולים, משמעותיים. טובים. ראי, אני מקווה שעניתי לך לשאלותיך ואת כמובן מוזמנת לשאול תמיד! אני חושב כי אמונה היא דבר שהולך ונרקם הולך וגדל שאלותייך מצוינות ואני חושב ששווה להשקיע בהם לכן אני ממליץ בחום! ללמוד את ספרו של הרב שרקי על הכוזרי הוא נפלא. לשמוע שיעורים במכון מאיר. או למצוא גם ספר אחר שאת מתחברת אליו-זה ירחיב לך אופקים, יעניק לך תשובות ושאלות גדולות וטובות אחרות ובעיקר יעשה אותך יותר את! על השאלות החשובות! ושתהיה הרבה הצלחה! חנן hananb1081 gmail.com